
Uvod 


Za uspešno delo v socialnem delu morate osvojiti kompetence s področja projektnega načrtovanja, 
saj je projektno delo ena najbolj pogostih oblik dela v neprofitnih organizacij. 

Tekom profesionalne kariere boste zamenjali kar nekaj projektnih timov, ki bodo usmerjeni v 
načrtovanje, izvedbo, spremljanje in evalvacijo projektov ter prenos dobrih praks v nove projekte, kar 
pomeni, da morate poznati naravo in način projektnega dela. 

Pred vami je priročnik, ki vam bo služil kot pripomoček pri načrtovanju vašega projekta v okviru 
prakse. Ko boste razmišljali o možnostih za izvedbo projekta, je pomembno, da na vašo učno bazo 
gledate karseda široko. Vaše projekte lahko usmerjate na različne ciljne skupine, ne le uporabnike 
storitev, ki jih izvaja vaša učna baza, temveč tudi druge deležnike vaših organizacij. To so lahko svojci 
in prijatelji uporabnikov, zaposleni v organizaciji, prostovoljci, različni mediji, druge organizacije, 
lokalna skupnost, ipd. 

Vaše ideje se lahko nanašajo na konkretne projekte, delavnice, izlete, akcije, dogodke, kampanje, 
izobraževanja in podobno. Temeljni namen vseh projektov v socialnem delu pa mora biti osnovan 
okrog koncepta kakovosti življenja in doseganja večje socialne pravičnosti. 


1. Projektni cikel 

Ko govorimo o projektnem delu je potrebno najprej spoznati projektni cikel. Projektni cikel sledi 
življenju projekta od začetne ideje do samega zaključka. Zagotavlja strukturo, ki omogoča svetovanje 
vsem udeležencem in določa ključne odločitve, zahtevane informacije in odgovornosti v vsaki fazi, 
tako, da lahko sprejemamo odločitve na podlagi informacij v ključnih fazah življenjskega cikla 
projekta. Gradi na ocenjevanju spoznanj in gradi znanje na podlagi izkušenj bodoče programe ali 
projekte. Uvajanje, načrtovanje, izvedba in nadzor projektov se ravnajo po vzorcu, imenovanem 
projektni ciklus. Projektni cikel pomeni strukturo, ki zagotavlja, da so udeleženci seznanjeni z 
dogajanjem v projektu, zato se je mogoče glede slednjega tudi odločati in odločitve prilagoditi ali 
spremeniti (vir tukaj ). 

Projektni cikel je sestavljen iz različnih faz: 

1. zagon projekta, v katerem definiramo projekt (kakšen problem ali izziv bomo naslavljali in 
komu bo naš projekt namenjen); 

2. načrtovanje projekta, kjer načrtujemo aktivnosti v projektu; 

3. izvedba projekta, kjer izvajamo načrtovane naloge in spremljamo potek projekt; 

4. zaključek projekta v katerem evalviramo dosežene cilje in kvaliteto projekta. 

Faze ne potekajo nujno zaporedno, so pa vse faze prisotne pri pripravi, izvedbi in evalvaciji projekta. 
Gre torej za procesni model, kar pomeni, da se lahko v fazi izvedbe projekta zgodi sprememba, ki 
zahteva intervencijo v fazo načrtovanja aktivnosti. Npr. iz projekta odide član tima, ki ga moramo 
nadomestiti z novim članom oziroma prerazporedit delovne naloge med ostale člane tima. 

Slika 1: Projektni cikel 

V nadaljevanju bo priročnik strukturiran na podlagi projektnega cikla. V fazi zagona projekta bodo 
postavljena ključna vprašanja na katera moramo odgovoriti, da ustrezno zastavimo problem ali izziv, 
ki ga bomo naslavljali ter zastavimo namen in cilje projekta, v drugi fazi načrtovanja aktivnosti 
načrtujemo potrebne dejavnosti za doseganje zastavljenih ciljev in stroške povezane s tem, v tretji 
fazi projekt izvajamo in na koncu, v zadnji fazi, ocenimo njegovo uspešnost. 

1.1.Zagon projekta: Definiranje projektnega problema 

Pri zagonu projekta upoštevamo sledeče točke: 

1. Uporabniki in ostali deležniki skupaj z nami prepoznajo priložnosti ali probleme, ki bi jih 
lahko skozi projekt naslovili. 

2. Postavimo temeljni namen in cilje projekta, torej zakaj ga bomo izvedli in kaj želimo z 
njim doseči! 

3. Glede na način zagona projekta (od spodaj navzgor torej na podlagi pobude uporabnikov 
ali od zgoraj navzdol, torej na podlagi vaše pobude ali pobude zaposlenih) zagotovimo 
ustrezno podporo in identificiramo vse deležnike v projektu (običajno znotraj 
organizacije). 

4. Motiviramo ljudi in jih povabimo k sodelovanju - oblikujemo projektni tim. 


Preden začnemo s konkretnim načrtovanjem projekta moramo opredeliti problem (ali priložnosti) in 
tudi širši kontekst problema (oz. priložnosti), ki ga bomo naslavljali. Zato odgovorimo na naslednja 
vprašanja: 

Kakšen problem oz. priložnost boste v vašem projektu naslovili in na katero ciljno skupino se nanaša? 

Kakšne so značilnosti vaše ciljne skupine - demografske, geografske, socialne, ekonomske? Kakšne so 
njihove potrebe, s kakšnimi ovirami in priložnostmi se srečujejo v življenju? 


Kakšen je obseg tega problema v družbi? Če naslavljate priložnosti, skušajte opredeliti ozadje te 
priložnosti - zakaj obstaja, kakšne so njene značilnosti? 

Kaj kažejo rezultati dostopnih raziskav v zvezi s tem problemom ali priložnostjo? Kakšno je medijsko 
poročanje v zvezi s tem problemom ali priložnostjo? 


Kaj je bilo v zvezi z reševanjem tega problema ali naslavljanjem priložnosti že storjeno v organizaciji 
ali širše in zakaj problem še vedno ni rešen oziroma priložnost naslovljena? Kaj je morebitni razlog za 
takšno situacijo? (Namen teh vprašanj je, da preverimo kaj se je že dogajalo in kakšni so bili rezultati, 
saj ni smiselno ponavljati preteklih napak v projektih ali se lotiti nečesa, kar se je že izkazalo kot 
neuspešno.) 


Kako bi opredelili temeljni namen vašega projekta - zakaj bo projekt izveden? 

Kako bi lahko opredelili cilje vašega projekta? Kako bi lahko opredelili končni rezultat vašega projekta, 
torej kaj želite z njim doseči (zapišite cilje v alinejah)? Bodite pozorni na to, da s cilji dosegate resnični 
namen vašega projekta! 


Kdo vse se bo moral v projekt vključiti, da bodo cilji doseženi? Potrebujete pristanek vodstva vaše 
učne baze? Bodo morali sodelovati uporabniki? Zaposleni? Prostovoljci? Zunanji sodelavci? Kdo drug? 


Dober projekt zahteva sodelovanje Koga boste povabili v vaš ožji projektni tim? 


♦Povzetek * 

V tej fazi imate opredeljen problem (priložnost), ki ste ga tudi uspešno kontekstualizirali, pojasnili 
ozadje problema (priložnost), s čimer pokažete, da problem (ali priložnost) razumete in poznate. 


1.2.Načrtovanje aktivnosti projekta 

Da uresničite zastavljene cilje vašega projekta, morate načrtovati aktivnosti za dosego vsakega 
zastavljenega cilja. Aktivnosti morajo biti načrtovane v logičnem zaporedju, zato si je smiselno 
pomagati z logičnim okvirjem (spodaj). 

Odgovorite torej na naslednja vprašanja: 


Splošni cilji 

Kateri so splošni cilji 

Kateri so ključni 

Kakšne metode bo 



projekta? 

kazalniki splošnih 

potrebno uporabiti, 




ciljev? (kako bomo 

da pridemo do 




vedeli, da smo 

informacij s katerimi 




uspešni?) 

bomo preverjali 
splošne kazalnike? (to 
je lahko število 
udeležencev nekega 
dogodka, izkazano 
zadovoljstvo, ki ga 

preverimo z 
vprašalnikom ali 
fokusno skupino, 
medijsko poročanje o 
projektu, itd.) 


Specifični 

cilji 

Katere specifične cilje 
bo projekt dosegel in 
ki bodo prispevali k 
splošnim ciljem? (tu 
bolj podrobno 
opredelite splošne 
cilje) 

Kateri kazalniki bodo 

jasno pokazali, da 
smo specifične cilje v 
projektu dosegli? 

Kako bomo pridobili 
podatke in 

informacije o tem, da 
smo specifične cilje 
dosegli? 

Ali morajo biti 
izpolnjeni kakšni 
specifični pogoji, da 
bomo lahko dosegli te 
cilje? 

Obstajajo kakšna 
tveganja, ovire, ki jih 
moramo upoštevati? 

Pričakovani 

rezultati 

Naštejete 

pričakovane rezultate 
specifičnih ciljev, (če 
organiziramo okroglo 

mizo si lahko za 

rezultat postavimo 
najmanj 20 
udeležencev) 

S katerimi kazalniki 

boste merili 

rezultate? Naštejte 
jih. (v primeru okrogle 
mize, to pomeni lista 
prisotnosti) 

Kateri viri informacij 
bodo na voljo za 
preverjanje 
informacij? (npr. 

končni seznam 

udeležencev okrogle 
mize) 

Kateri zunanji pogoji 
morajo biti doseženi, 

da bodo rezultati 

uresničljivi v 

načrtovanem času? 

(pri okrogli mizi je to 
rezervacija 

ustreznega prostora, 

gostje dogodke, 
povezovalec dogodka, 
obveščanje o 
dogodku, itd.) 

Aktivnosti 

Katere so ključne 
aktivnosti, ki jih je 
potrebno izvesti in v 
kakšnem zaporedju, 

da bodo doseženi 

rezultati (razvrstite 
aktivnosti glede na 
rezultate)? 

Kakšna sredstva so 

potrebna za dosego 
rezultatov? (sredstva 
so kader, prostor, 
oprema, ipd.) 

Kakšni bodo stroški 

sredstev, potrebnih za 
doseganje rezultatov? 

(razčlenite jih v 
finančnem načrtu 
projekta) 

Kateri predpogoji 
morajo biti izpolnjeni 
za začetek projekta? 

Ali obstajajo kakšni 
pogoji izven vašega 
nadzora, ki morajo 
biti izpolnjeni, da bo 
projekt uresničen? 


Sedaj s pomočjo Ganttovega diagrama pripravite terminski načrt vašega projekta. Načrtujete lahko 
po dnevih ali tednih, odvisno od obsega in intenzivnosti vašega projekta. 

Primer načrtovanja projekta s pomočjo Ganttovega diagrama se nahaja v prilogi 1. 


REZULTAT 

AKTIVNO 

STI 

ODGOVORNA 

OSEBA ZA 

DOSEGO 

CILJA 

Dan 

1 

Dan 

2 

Dan 

3 

Dan 

4 

Dan 

5 

Dan 

6 

Dan 

7 

Dan 

8 

Dan 

9 

Dan 

10 















5 
























Za vsako od aktivnosti pripravite okviren načrt stroškov, pri čemer ovrednotite strošek osebja, 
materialne stroške, stroški opreme, najemna prostorov in podobno. V prilogi 2 se nahaja primer 
finančnega načrta. 

V spodnjo tabelo razporedite stroške: 


Stroški osebja 

Znesek 

Kakšen delež 

skupnih stroškov 
predstavljajo (v %) 

Stroški honorarjev 



Stroški nagrad prostovoljcem 



Drugi stroški osebja (svetovanje, 
vodenje računov, itd.) 



Materialni stroški 



Potni stroški 



Tisk materialov 



Pisarniški material 



Najem opreme 



Nakup opreme 



Stroški prigrizkov in pijače 



Drugi materialni stroški (navedite kaj) 



Drugi stroški 



Najem prostorov 



Drugo (navedite kaj) 



SKUPAJ 




Če nimate možnosti pridobiti teh finančnih sredstev, kako boste kljub temu izvedli projekt? Kje bi 
lahko poiskali alternativne vire? (Npr. donacijo v obliki prigrizkov in pijače, brezplačne prevoze.) 


♦Povzetek * 


V tej fazi imate natančno opredeljene aktivnosti v vašem projektu, predvidene možne nevarnosti 
znotraj projekta, ki bi lahko negativno vplivale na samo izvedbo ter strategije preseganja možnih 
ovir. 

S tem pokažete, da znate logično predvideti potek projekta in identificirati možne ovire v njem. 

1.3. Izvedba projekta 

V času izvedbe projekta skrbno spremljajte ali se dosegajo vsi zastavljeni cilji in rezultati. Če je 
potrebno prilagodite vaš projektni načrt nastalim okoliščinam. Projektni načrt je namreč le opis 
idealnega stanja vašega projekta, ki pa se bo ob uresničevanju srečeval z mnogimi spremembami in 
ovirami. 

Projektni načrt vam pomaga skrbeti, da stvari potekajo po nekem logičnem vsebinskem zaporedju, 
prav tako pa vam pomaga obdržati strateški pogled nad procesom izvedbe projekta in s tem tudi 
nadzor nad kakovostjo projekta. 

Smiselni cilj vsakega projekta je, da znamo ovrednotiti ali smo bili uspešni ali ne. 

♦Povzetek * 

Ta faza je v projektu najbolj pomembna in zaradi nje projekt tudi načrtujemo. V izvedbeni fazi so 
ključne kompetence timskega dela, ravnanja s problemi in upravljanja z informacijami. Tu lahko 
preverjate vaše sposobnosti vodenja, koordiniranja, odzivanja. 


1.4. Evalvacija projekta 

V času izvajanja projekta, ste spremljali doseganje rezultatov projekta in kakovost projekta na 
različne načine - uporabili ste vprašalnike o zadovoljstvu, izvedli fokusno skupino, ipd., kakšni so bili 
rezultati tega spremljanja? Kakšni so bili komentarji, predlogi uporabnikov v času izvajanja projekta? 


Pripravite seznam rezultatov in ciljev, ki ste si jih zastavili in s pomočjo Likertove lestvice subjektivno 
ocenite vaš uspeh. 


Cilj 

Popolni 

neuspeh 

1 

Neuspeh 

2 

Niti neuspeh/ 
niti uspeh 

3 

Uspeh 

4 

Popolni uspeh 

5 

1 . 






2. 






3. 













Kako bi ocenili sodelovanje vašega projektnega tima? V zvezi s čim so se pojavljale težave, kaj bi bilo 
potrebno, da jih odpravite in kako ste jih odpravljali v praksi? 

Če bi ponovno izvajali projekt - katera pridobljena znanja, veščine in izkušnje bi ponovno uporabili 
(kaj ste se pozitivnega naučili iz lastnega projekta) in kaj bi spremenili (kaj se v projektu ni obneslo in 
bi v prihodnje veljalo izboljšati)? 


♦Povzetek * 

Končna faza projekta je namenjena refleksiji, pogledu nazaj in učenju za nove projekte. 


PRILOGA 1 


Primer: Delavnica o rabi interneta za stanovalce DSO Šiška 


Opredelitev problema in možne rešitve: 

Stanovalci domov za stare se pogosto srečujejo z osamljenostjo, ki je med drugim tudi posledica redkih stikov s 
svojci. Posebno težavo predstavljajo stiki z vnuki, ki stanovalce redko obiščejo, največkrat zaradi prezasedenosti 
in preobremenjenosti. Mnogi stanovalci bi želeli več komunicirati s svojimi vnuki, vendar se le-ti ne oglašajo na 
njihove telefonske klice ali nimajo časa za daljše pogovore. Mladim je danes lažje komunicirati prek spleta, zato 
bomo stanovalcem, ki si to želijo, približali splet in uporabo spletnih orodij. 

Cilj delavnice: 

20 stanovalcem DSO Šiška približati uporabo spleta in spletnih orodij, s čimer bi olajšali njihovo komunikacijo z 
vnuki in ostalimi svojci. Delavnico bomo izvedli v več sklopih, ki bodo trajali po eno uro, saj ne bi želeli 
preobremeniti starostnikov s prevelikim številom novih znanj in informacij. Izvedli bomo 6 sklopov: spoznavanje 
računalnika (vklop/izklop, tipkovnica, osnovi ukazi), spoznavanje okolja Windows, spoznavanje spleta, 
spoznavanje spletnih orodij, komuniciranje prek spleta, oddajanje/prejemanje elektronskih sporočil. 

Način izvedbe: 

Projekt bomo izvedle Nina, Petra, Tjaša in Tadeja v obdobju med novembrom 2009 in januarjem 2010 v obliki 
enournih delavnic. Projekt bo razdeljen v več faz: priprave na dogodek, izvedba dogodka, zaključek dogodka, 
evalvacija dogodka. V vsaki fazi so predvidene različne aktivnosti. Za vsako aktivnost bo odgovornost prevzela 
ena od članic tima in druge članice po potrebi prosila za pomoč pri izvedbi. 

Aktivnosti v projektu: 


Rezultat 

Aktivnost 

Odgovorna 

oseba 

2.-6. 

11. 

9,- 

13.11. 

16,- 

20.11. 

23,- 

27.11. 


Priprave na 
dogodek 

Vzpostavitev stika s socialno 

delavko v DSO 

Petra 

Sestanek s soc.delavko 

Petra 







Vzpostavitev stika z direktorico 

DSO 

Nina 







Sestanek z direktorico 

Nina 







Povabilo stanovalcem k fokusni 

skupini: testiranje ideje 

Tjaša 







Izvedba fokusne skupine s 

stanovalci 

Tjaša, Petra, 
Nina, Tadeja 







Priprava vsebine delavnic 

Tjaša, Petra, 
Nina, Tadeja 







Oglaševanje dogodka 

Petra 







Pridobivanje stanovalcev 

Tjaša, Petra, 
Nina, Tadeja 






Izvedba 

dogodka 

Izvedba delavnice: 1 del 















Zaključek 

dogodka 

Podelitev priznanj udeležencem 








Zagotavljanje ustrezne pomoči 
udeležencem v obdobju 2 
mesecev po zaključku dogodka 







Evalvacija 

Sklic evalvacijskega sestanka 








Izvedba evalvacijskega sestanka 








Priprava poročila 








PRILOGA 2 

Spodaj je finančni načrt projekta opisanega v prilogi 1 (Delavnica o rabi interneta za stanovalce DSO) 

Potencialni stroški, ki bi lahko nastali v zvezi s takšnim projektom so - nagrade prostovoljcem (cca. 
1,5 EUR na uro je sprejemljiva nagrada), potni in drugi stroški prostovoljcev, stroški nabave opreme 
za izvedbo delavnice, stroški fotokopiranja, stroški interneta. Stroške nagrad, vrednotenje potnih 
stroškov, nakup artiklov preverite na spletu in na tej podlagi izdelate finančni načrt. 


Stroški osebja 

Znesek 

Kakšen delež 

skupnih stroškov 
predstavljajo (v %) 

Stroški honorarjev 

/ 

/ 

Stroški nagrad prostovoljcem (6 ur 
izvedbe, 18 ur priprav x 4 osebe = 96 ur) 

144,00 

5,64% 

Drugi stroški osebja (svetovanje, 
vodenje računov, itd.) 

/ 

/ 

Materialni stroški 



Potni stroški (kilometrina = 0,37 
eur/km, opravile bi 360 km) 

133,20 

5,21% 

Tisk materialov (natisnile bi 4 A3 plakate 
(cena enega = 0,54 EUR/kos in razdelile 

66,96 

2,62% 

120 letakov, cena enega = 0,54 EUR) 



Pisarniški material (svinčniki, zvezki,...) 

20,00 

0,79% 

Najem opreme 

/ 

/ 

Nakup opreme (10 rabljenih 
računalnikov - cena enega 199,00 EUR) 

1.990,00 

77,88% 

Stroški prigrizkov in pijače (vsako 
srečanje 4 sadni sokovi, 2 plastenki 
vode, škatla piškotov in sveže sadje - na 
srečanje cca. 20 EUR) 

120,00 

4,69% 

Drugi materialni stroški (navedite kaj): 
strošek interneta (27,00 EUR/mesečno, 
projekt se izvaja 3 mesece 1 ) 

81,00 

3,17% 

Drugi stroški 



Najem prostorov (brezplačna uporaba) 

/ 

/ 

Drugo (navedite kaj) 

/ 

/ 

SKUPAJ 

2.555,16 

100% 


1 Razmisliti morate, kako boste poskrbeli, da imajo uporabniki projekta na voljo internetni dostop tudi po 
zaključku vašega projekta. 

